Lee Jae-yong

Lee Jae-yong (; lahir 23 Jun 1968), juga dikenali di Barat sebagai Jay Y. Lee, merupakan tokoh perniagaan Korea Selatan dan Naib Pengerusi Kumpulan Samsung, berkhidmat sebagai ketua de facto. Beliau merupakan anak sulung dan satu-satunya anak lelaki Hong Ra-hee dan Lee Kun-hee, Pengerusi Samsung, dan dianggap secara meluas sebagai bakal pengganti bapanya. Beliau dirujuk sebagai "Putera Mahkota Samsung" oleh media Korea Selatan, dan bertutur bahasa Korea, Inggeris dan Jepun. Lee dianggarkan bernilai AS$7.9 bilion, menjadikan beliau sebagai orang terkaya ketiga di Korea Selatan.

Pada tahun 2014, Lee dinamakan orang paling berkuasa ke-35 dan orang Korea paling berkuasa oleh Forbes Magazine's List of The World's Most Powerful People bersama-sama bapanya.

Kehidupan awal dan pendidikan
Jae-yong dilahirkan di Seoul, Korea Selatan kepada Lee Kun-hee. Beliau menerima B.A. dalam sejarah Asia Timur di Universiti Kebangsaan Seoul, dan M.B.A. di Universiti Keio. Beliau menghadiri Sekolah Perniagaan Harvard selama lima tahun untuk mendapatkan ijazah Doktor Pentadbiran Perniagaan, tetapi tidak menerima graduan.

Kerjaya di Samsung
Jae-yong mula bekerja untuk Samsung pada 1991. Beliau mula berkhidmat sebagai Naib Presiden Perancangan Strategi dan kemudian sebagai "Ketua Pegawai Pelanggan", jawatan pengurusan yang dicipta khas untuk Lee. Prospek beliau untuk kepimpinan masa depan syarikat tercetus selepas Kun-hee meletakkan jawatan sebagai Pengerusi akibat pengelakan cukai. Pada Disember 2009, Walau bagaimanapun, prospek penggantiannya kembali apabila Lee menjadi Ketua Pegawai Operasi Samsung Electronics. Sejak Disember 2012, beliau telah menjadi Naib Pengerusi Samsung. Beliau ialah salah satu pemegang saham utama anak syarikat perkhidmatan kewangan Samsung, yang memiliki 11 peratus daripada Samsung SDS.

Kehidupan peribadi
Lee jarang muncul di khalayak dan mengelakkan publisiti. Beliau mempunyai dua adik perempuan, Lee Boo-jin, Lee Seo-hyun, dan merupakan abang sulung mendiang Lee Yoon-hyung.

Beliau mempunyai dua anak dari perkahwinannya dengan Lim Se-ryung, yang beliau bercerai pada 2009. Lee mempunyai hobi bermain golf dan menunggang kuda.

Rujukan

Pautan luar
 Forbes profile
 BusinessWeek profile

Kelahiran 1968
Orang hidup
Ahli perniagaan Korea Selatan
Samsung